Abava jõgi Renda vallas
**Renda vald** (läti keeles *Rendas pagasts*) on vald Lätis Kuldīga piirkonnas. Vald piirneb sama piirkonna Kabile ja Rumba vallaga, samuti Ventspilsi piirkonna Usma vallaga ja Talsi piirkonna Abava ning Ģibuļi vallaga.

Valla pindala on 263 km². 2016. aasta seisuga elas seal 993 inimest. Valla keskus on Renda küla. Vallavanemaks on Kristīne Kuzmina.

Ajalugu
-------

Vald moodustati üheksa mõisavalla liitmisel. Selle algne saksakeelne nimekuju oli *Rönnen*. Aastal 1935 oli valla pindala 226,6 km² ja seal oli 2437 elanikku. Aastal 1945 moodustati vallas Renda ja Tīreļi külanõukogud, aastal 1949 aga vald likvideeriti. Aastal 1954 liideti Renda külanõukoguga likvideeritav Tīreļi külanõukogu, aastal 1958 aga Abava külanõukogu kolhoosi «Abava» maad. Aastal 1975 korrigeeriti Abava, Renda ning Ģibuļi külanõukogude piire, kaks aastat hiljem aga korrigeeriti Rumba ja Renda külanõukogude vahelist piiri. Aastal 1990 muudeti külanõukogu vallaks. 2009. aastast kuulub Renda vald Kuldīga piirkonda.

Loodus
------

Suuremad jõed on Riežupe jõgi ja Abava jõgi. Valla loodepiiriks on Usma järv, mis jääb aga täielikult Usma valda. Vallas asuvad Sluja järv (53,7 ha), Segliņi järv (29 ha), Gulbis (24,6 ha), Dzilonis (16,4 ha), Mežmuiža järv (12,2 ha), Sviriņezers (10,5 ha), Mordaiķezers (6,8 ha) ja Linmārks (2 ha). Soodest on suuremad Ozoli soo (681 ha) ja Graudupe raba (222 ha); samuti valda jääva Kuradiraba (*Velna purvs*) turbakihi paksus (12,5 m) on üks suuremaid Lätis. Vald asub Kursi madalikul, selle kõrgeim koht asub valla kirdeosas (71,7 m).

Looduskaitse all on Jāši pärn, Brasliņi tamm, Vilmaņi tamm, Lielrenda vaher, Tālejase künnapuu, Tālejase tamm, Tālejase vaher, Tālejase pärn, Strēļi tamm, Strēļi saar, Īvande kärestik ja Pērkoņi pärn. Lisaks jääb valla aladele arvukalt nimetuid põlispuid. Valda läbib Abava ürgoru maastikukaitseala.

Muinsusmälestised
-----------------

  

Kultuurimälestistest on riikliku kaitse all Mežmuiža ait, Renda linnamägi, hiiepaik Māra kambri koobas, Avotiņi muinaskalmed ja Lielrenda Kuradilaeva muinaskalmed. Kohaliku kaitse all on Renda luteri kirik, selle kirikaed ja väravad, Usma luteri kirik, Slujase muinaskalmed, Zviedri muinaskalmed, Goskalnsi muinasasula, Mordaiķi linnamägi ja Krojase muinaskalmed.

Asustus
-------

Aastal 2011 elas vallas 890 lätlast, 28 venelast, 12 valgevenelast, 12 ukrainlast, 3 poolakat ja 20 leedulast.

Valla külad on:

| Küla | Küla tüüp | Elanike arv  |
| --- | --- | --- |
| Ezeri | mazciems | 30 (2005) |
| Jaunmeži | mazciems |  |
| Ozoli | mazciems | 19 (2020) |
| **Renda** | lielciems | 333 (2015) |
| Tiezumi | vasarnīcu ciems |  |
|

Ülejäänud valla elanikud elasid külade koosseisu mitte kuuluvates taludes.

* Usma kirikUsma kirik
* Mežmuiža järvMežmuiža järv
* EzeriEzeri
* GulbisGulbis
* Mežmuiža aitMežmuiža ait
* Segliņi järvSegliņi järv
* OzoliOzoli
* DzilonisDzilonis
* Īvande kärestikĪvande kärestik

Viited
------

1. ↑  Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā) 2021 - 2022, vaadatud 3.10.2023.
2. ↑  Latvijas iedzīvotāju skaits pašvaldībās (pagastu dalījumā). Iedzīvotāju reģistra statistika uz 01.01.2016, Pilsonības un migrācijas lietu pārvalde.
3. ↑  "Kuldīgas novads (vaadatud 19.04 2018)". Originaali arhiivikoopia seisuga 21. aprill 2018. Vaadatud 21. aprillil 2018.
4. ↑  Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0.
5. ↑  Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9
6. ↑  Latvijas īpaši aizsargājamām dabas teritorijām dabas datu pārvaldības sistēmā OZOLS
7. ↑
8. ↑
9. ↑  Ethnic composition of Latvia 2011
10. 1 2  Vietvārdu datubāze. Latvijas Ģeotelpiskās informācijas aģentūra.

Välislingid
-----------

* Valla koduleht (*läti keeles*)

 Renda vald – pildid, videod ja helifailid Wikimedia Commonsis

| * v
* r
Kuldīga piirkonna haldusüksused |
| --- |
| 
Alsunga vald **·**  Ēdole vald **·**  Gudenieki vald **·**  Īvande vald **·**  Kabile vald **·**  Kuldīga linn **·**  Kurmāle vald **·**  Laidi vald **·**  Nīkrāce vald **·**  Padure vald **·**  Pelči vald **·**  Raņķi vald **·**  Renda vald **·**  Rudbārži vald **·**  Rumba vald **·**  Skrunda linn **·**  Skrunda vald **·**  Snēpele vald **·**  Turlava vald **·**  Vārme vald | Kuldīga piirkonna vappKuldīga piirkonna vapp |